钦定古今图书集成/明伦汇编/氏族典/第225卷 > 《廖用贤尚友录》 > 杨褒
## 钦定古今图书集成/明伦汇编/氏族典/第225卷 > 《廖用贤尚友录》 > 杨褒

按《蜀录》，褒，略阳人。仕特将兵都尉。雄称尊号，累迁左
仆射、尚书令。直言敢谏，无所忌讳。雄初得蜀，用度不
足，诸将每进金银珍宝，多有以得官者。褒谏曰：“陛下
为天下主，当网罗四海英豪，何有以官爵买金银耶？”
雄逊辞谢之。后雄因酒醉，推中书令，杖太史令。褒进
曰：“天子穆穆，诸侯皇皇，安有天子而为酗也？”雄惭而
止。晏平三年卒，赠丞相太史，谥曰庄。